Ego Henricus, Trecensium comes palatinus, presentibus et futuris notum fieri volo, me granchiam de Aurivalle in protectione et custodia mea accepisse, et quicquam jam dicte granchie, vel rebus ad eam pertinentibus, dampnum vel injuriam, sive aliquid molestie intulerit, non eis inferret sed michi. Precipio itaque perpetuo futuris Trecensibus, ceterisque prepositis ut prefatam granchiam et quicquid ad ipsam pertinet, tanquam jus proprie meum conservent, et audito clamore inhabitantium ibi visa carta. . . . . . quietem ipsorum turbantes potencia mee defensionis obpugnent. Et ut hoc ratum habeatur, sigilli mei inpressione confirmari precepi. Hujus rei testes sunt: Regnerus de Brena; Renaudus de Pruvino; Ansellus de Triangulo; Petrus Bursaudus; Girardus Eventatus. Actum est hoc, anno incarnati Verbi millesimo quinquagesimo IXº. Tradita fuit carta ista apud Trecas per manum Willermi, cancellarii.